**Vadlīnijas**

**orientēšanās sporta sacensību ietekmes uz vidi samazināšanai**

Sagatavoja Dabas aizsardzības pārvaldes un Latvijas Orientēšanās federācijas

kopīga darba grupa

Sigulda, 2014.

***Moto: Pasaule ap mums mainās, mainās arī mūsu zināšanas***

Starptautiskās orientēšanās federācijas (angļu val. *International Orienteering Federation)* (turpmāk - IOF) mājas lapā (<http://orienteering.org/resources/environment/>), ir iegūtas dažādas atskaites par orientēšanās sporta sacensību ietekmi uz dabu un tās vērtībām. IOF ir izveidota speciāla vides komisija, kas nodarbojas ar šiem jautājumiem. Kopsavilkums par šīm zināšanām 1. pielikumā.

Orientēšanās sporta sacensību organizēšana nevar būt pretrunā spēkā esošajiem normatīvajiem aktiem. Normatīvie aktu kopsavilkums, kas attiecas uz orientēšanās sporta sacensību organizēšanu īpaši aizsargājamās dabas teritorijās, sugu un biotopu dzīvotnēs 2. pielikumā.

Darba grupa, balstoties uz līdzšinējiem novērojumiem, pieejamām publikācijām un ekspertu vērtējumiem, izvērtēja orientēšanās sporta ietekmi uz vidi un sagatavoja „Vadlīnijas orientēšanās sporta sacensību ietekmes uz vidi samazināšanai” (turpmāk - Vadlīnijas) – vispārīgus nosacījumus un rekomendācijas orientēšanās sporta sacensību ietekmes samazināšanai uz jutīgākajiem biotopiem un putniem, kā arī ieteikumus orientēšanās sporta sacensību organizēšanas procesam. Orientēšanās sporta sacensību organizēšanas process, ietekmes uz vidi mazināšanai, 3. pielikumā.

Pret nobradāšanu dažādi biotopi ir atšķirīgi jutīgi, papildus šiem – Mežainas piejūras kāpas un mitras starpkāpu ieplakas, kā arī Gravu un nogāžu meži – visjutīgākie ir arī atklātu kāpu biotopi, virsāji un sausi zālāji, kā arī purvi, staignāji, purvaini meži, slapji zālāji reljefa pazeminājumos un palienēs, avoti un avoksnāji, iežu atsegumi. Ietekmes uz vidi mazināšanai arī šajos biotopos attiecināmi atbilstoši Vadlīniju nosacījumi.

Vadlīnijas ietver:

1. Vispārīgie nosacījumi.
2. Mežainas piejūras kāpas un mitras starpkāpu ieplakas.
3. Gravu un nogāžu meži.
4. Putni.
5. No mēreniem traucējumiem atkarīgi biotopi.
6. **Vispārīgie nosacījumi**
7. Orientēšanās sporta sacensību (turpmāk - OS) kontrolpunktus (turpmāk - KP) neizvietot īpaši aizsargājamu sugu atradnēs un mikroliegumos, kā arī dabas rezervātos un īpaši aizsargājamo dabas teritoriju (turpmāk - ĪADT) dabas rezervāta, stingrā režīma un regulējamā režīma zonās.
8. Ja KP izvietošana plānota īpaši aizsargājamos biotopos, ir saņemama Dabas aizsardzības pārvaldes (turpmāk - DAP) atļauja. DAP veic izvērtējumu, kuros biotopu veidos un kādā laika periodā tas ir pieļaujams un nosaka nosacījumus, ja tas ir pieļaujams.
9. Nodrošināt, ka netiek šķērsoti mikroliegumi, dabas rezervāti un ĪADT dabas rezervāta, stingrā režīma un regulējamā režīma zonas, pielietojot šādas metodes: plānojums, rastrs, fiziska norobežošana. Metodes pielietojums ir atkarīgs no teritorijas lieluma un izveides mērķa. DAP nosaka, kura metode vai to apvienojums ir pielietojami.
10. Samazināt KP noslodzi reljefa īpatnībās – neplānot distances perpendikulāri nogāzei (galvenokārt noskrējienu), plānot dažāda virziena izejas no KP.
11. Nodrošināt, ka plānoto dalībnieku skaits uz KP (visā teritorijā vai noteiktiem KP) nepārsniedz DAP konsultācijās vai atļaujā noteikto skaitu.
12. Sākuma KP un pēdējais (pēdējie) KP, tāpat kā finiša koridors, ir pēc iespējas novietojami ārpus jutīgām dabas teritorijām, vēlams, lauksaimniecības vai tūrismam paredzētās zemēs, uz stigām un takām (esošiem lineāriem atvērumiem).
13. Konsultācijās par ietekmes uz vidi samazināšanu iesaistāmi arī zemes īpašnieki vai tiesiskie valdītāji, kas, saskaņojot sacensību rīkošanu, var izvirzīt savus – īpašus nosacījumus.
14. Saskaņot OS organizēšanu, tai skaitā autotransporta novietošanu, ar zemes īpašnieku vai tiesisko valdītāju un ievērot zemes īpašnieka vai tiesiskā valdītāja izvirzītos papildu nosacījumus.
15. Avoksnājos, mitrās ieplakās, purvos, staignājos, purvainos mežos un slapjos zālājos reljefa pazeminājumos un palienēs ietekmes uz vidi mazināšanai attiecināmi atbilstoši „III. Gravu un nogāžu meži” minētie nosacījumi.
16. Atklātu kāpu biotopos, virsājos un sausos zālājos ietekmes uz vidi mazināšanai attiecināmi atbilstoši „II. Mežainas piejūras kāpas un mitras starpkāpu ieplakas” un „V. No mēreniem traucējumiem atkarīgi biotopi” minētie nosacījumi.
17. Uz iežu atsegumiem un liela izmēra (d>50cm) koku kritalām ietekmes uz vidi mazināšanai attiecināmi atbilstoši „III. Gravu un nogāžu meži” minētie nosacījumi.

**Stafetes** ir īpašs sacensību veids, kur OS dalībnieku ietekme un radītais traucējums notiek vienlaikus, vienkopus un lineāri. Latvijā pat lielākajās klubu sacensības nav vairāk par 60 komandām, bet Latvijas čempionāta aptuveni 200 komandas sadalās pa vecuma grupām.

No ietekmes uz vidi viedokļa stafetes ir jāizvērtē tāpat kā individuālās orientēšanās sacensības.

No dzīvnieku, tai skaitā putnu, traucējuma viedokļa rekomendējams izvairīties no stafešu sacensību organizēšanas pavasaros līdz maija beigām.

1. **Mežainas piejūras kāpas un mitras starpkāpu ieplakas**

Mežainas piejūras kāpas un mitras starpkāpu ieplakas ir salīdzinoši unikālas Eiropas mērogā: Latvijā tās sastopamas tikai Piejūras zemienē un tās veidojušās uz eoliem nogulumiem, tai skaitā arī uz klejojošām kāpām, kas laika gaitā apturētas ar apmežošanas palīdzību.

Mežaino piejūras kāpu un mitro starpkāpu ieplaku reljefs ir neatkārtojami sarežģīts un pievilcīgs OS apvidus.

|  |  |  |
| --- | --- | --- |
|  | ***Ietekme uz dabas vērtībām*** | ***Iespējas samazināt ietekmi*** |
| ***Traucējums*** | * Nobradāta zemsedze. Visjūtīgākie ir sūnas, ķērpji un virsāji, kuri spēj atjaunoties tikai vairāku gadu garumā. * Visvairāk cieš zemsedze tiešā KP apkārtnē. * Vietās, kur tiek atsegta augsne, var ienākt biotopam netipiskās sugas, tai skaitā nezāles, kas mazina biotopa kvalitāti. * Nobradāšana veicina augsnes noplicināšanos, tai skaitā izmaiņas augsnes mikroorganismu darbībā. * Teritorijās, kur ir intensīva antropogēnā slodze, orientieristu izveidotās takas pēc tam izmanto atpūtnieki, tūristi un tādējādi zemsedze nespēj atjaunoties. * Uz stāvām kāpu nogāzēm vietām izveidojusies nesaslēgta, kserofītiska veģetācija, kurai pietiek tikai ar nelielu traucējumu, lai atsāktos smilts erozija. * Starpkāpu mitrās ieplakas pēc nobradāšanas atjaunojas ļoti lēni, vairāku gadu garumā. * Starpkāpu mitrajās ieplakās nomīdīšanas rezultātā tiek iznīcinātas sugu dzīvotnes un lieka mitruma ietekmē tiek izpostītas augu saknes. | 1. skat. „I. Vispārīgie nosacījumi”. 2. Izvairīties no KP novietošanas augstāko kāpu (virs 20 m) virsotnē, kā arī stāvās kāpu nogāzēs. 3. Izvairīties no kāpu vaļņu perpendikulāras šķērsošanas. 4. Plānot distances tā, lai nebūtu jāšķērso purvainas un slapjas ieplakas. 5. Plānot distances tā, lai izejas no KP ir dažādos virzienos, lai neveidotos takas. 6. Maksimāli pieļaujamais cilvēku skaits uz vienu KP (izņemot starta KP un pēdējo KP) – 50. 7. Stāvu kāpu nogāžu šķērsošanu plānot vienuviet ne vairāk kā 50 dalībniekiem. |
|  |
| ***Laiks, vieta*** | OS organizēšanas laiks (gada ietvaros) ietekmi uz vidi maina salīdzinoši maz. Pasākuma organizēšanas laiks var tikt ierobežots, ja konkrētajā teritorijā ligzdo īpaši aizsargājamās putnu sugas (pavasara un vasaras vairošanās periodā (skat. „IV. Putni”). | * Nākamās OS ar dalībnieku skaitu virs 500 organizēt ne ātrāk kā trešajā gadā, lai spētu atjaunoties iepriekšējā pasākumā bojātā zemsedze. * skat. „IV. Putni”. |

1. **Gravu un nogāžu meži**

Gravu un nogāžu mežos ir salīdzinoši liela retu un īpaši aizsargājamu sugu daudzveidība, piemēram,lielais torņgliemezis, vārpstiņgliemeži, bērzu briežvabole, laksis, daudzgadīgā mēnesene, sīpoliņu zobainīte,sūnu sugu daudzveidība uz kritalām un koku stumbriem. Sugu daudzveidību nodrošinošie faktori ir gravu specifiskais mikroklimats, dabisko procesu nepārtrauktība, jo netiek cirsti koki un izvāktas kritalas. Daudzām sugām gravu un nogāžu mežu biotopi ir vienīgā vieta, kur izdzīvot. Gravu un nogāžu meži raksturīgi ar avoksnājiem, kuru sastopamība Latvijā ir neliela, tāpēc ir svarīgi saglabāt katru šāda biotopa platību.

Īpatnējā un stāvā reljefa dēļ šādas teritorijas ir būtiskas arī OS norisei.

|  |  |  |  |  |  |
| --- | --- | --- | --- | --- | --- |
|  |  | ***Dabas vērtības*** | | | ***Iespējas samazināt ietekmi*** |
| ***Gravas un nogāzes*** | ***Iežu atsegumi*** | ***Avoksnāji un slapjas ieplakas*** | ***Liela izmēra (d>50cm) koku kritalas*** |
| ***Trau-cējums*** | * Nomīdī-šanas rezultātā un lieka mitruma ietekmē tiek izpostītas augu saknes, visvairāk cieš jutīgās sugas. * Stāvu gravu nogāžu šķērsošana izraisa augsnes eroziju. Skriešana lejup ir ar salīdzinoši lielāku ietekmi. | * Fiziski tiek iznīcinātas sūnu un augu sugas, kājai atsperoties, organismi tiek noplēsti no substrāta. * Tiek bojāts pats iežu atsegums, jo tiek veicināta tā nobrukšana. * Daudzos iežu atsegumos atrodas fosīlijas, un atsegumu nobrucinā-šanas gadījumos tās var tikt bojātas vai iznīcinātas. | * Nobradājot (samaisot augsnes horizontus) tiek iznīcinātas sugu dzīvotnes, tai skaitā kaļķainu augsni prasošiem augiem. * Nomīdīšanas rezultātā un lieka mitruma ietekmē tiek izpostītas augu saknes. * Pārmitrie un slapjie biotopi pēc nobradāšanas atjaunojas ļoti lēni, vairāku gadu garumā. | * Fiziski tiek notrauktas uz kritalām augošās sūnas, piepes, kā arī organismi, kas šo vidi apdzīvo, piemēram, gliemeži. * Ja koka kritala ir satrupējusi, šķērsošanas vietā, tā tiek sabradāta. | 1. Skat. ”I. Vispārīgienosacījumi”. 2. KP nav novietojami uz stāvām nogāzēm. 3. Nenovietot KP iežu atsegumu augšā vai lejā tādā veidā, ka pa atsegumu var/vajag kāpt augšā vai nolaisties lejā. 4. Plānot distances tā, lai izejas no KP ir dažādos virzienos, lai neveidotos takas. 5. Izvairīties no nogāzei perpendikulāru noskrējienu plānošanas. 6. Plānot distances tā, lai nebūtu jāšķērso avoksnāji un slapjas ieplakas. 7. Maksimāli pieļaujamais cilvēku skaits uz vienu KP (izņemot starta KP un pēdējo KP) – 50. 8. Stāvu nogāžu šķērsošanu plānot vienuviet ne vairāk kā 50 dalībniekiem. |
| ***Laiks, vieta*** |  | Paaugstināta mitruma laikā ietekme ir lielāka – pavasaris (līdz koku lapu saplaukšanai) un rudens (lapkritis un vēlāk).  OS organizēšanas laiks var tikt ierobežots, ja konkrētajā teritorijā ligzdo īpaši aizsargājamās putnu sugas (pavasara un vasaras vairošanās periodā). | | | * OS plānot koku lapotā stāvoklī – pēc sniega nokušanas - ne ātrāk kā lapas ir saplaukušas un līdz lapkritim. * Pēc iespējas nerīkot OS viena gada laikā vienā un tajā pašā vietā. |

1. **Putni**

|  |  |  |  |  |
| --- | --- | --- | --- | --- |
|  | ***Dabas vērtības*** | | | ***Iespējas samazināt ietekmi*** |
| ***uz zemes ligzdojošie putni*** | ***lielie plēsēji putni*** | ***īpaši reti putni*** |
| ***Traucējums*** | Pat īslaicīgs traucējums ir būtisks perēšanas laikā, un perējuma pamešana var būt letāla. Šī traucējuma izvērtēšana liecina, ka vienīgā efektīvā aizsardzība ir maksimālā piesardzības principa pielietošana.  Par jutīgākām sugām ir uzskatāmi plēsējputni un vistveidīgo kārtas putni. | | | 1. Ja ir atrasta ligzda, to aizsargāt no traucējuma ar distanču plānojumu un/vai KP izlikšanu. 2. DAP, izsniedzot atļauju OS organizēšanai, var noteikt laika ierobežojumu OS organizēšanai. Atkarībā no konkrētās putnu sugas bioloģijas var tikt piemēroti dažādi aizlieguma termiņi. |
| ***Laiks, vieta*** | ĪADT ir izveidotas ar konkrētu aizsardzības mērķi. Nav pieļaujama OS rīkošana putnu ligzdošanas laikā tajās ĪADT, kuru izveidošanas mērķis ir putnu aizsardzība.  Jānodrošina īpaši aizsargājamo putnu sugu aizsardzība atbilstoši Sugu un biotopu aizsardzības likuma 11.pantam. | | | * Sacensības tajās ĪADT, kuru izveidošanas mērķis ir putnu aizsardzība, neplānot no 15.marta līdz 31.jūlijam (vai citādi, kā noteikts normatīvajos aktos). * Ja ĪADT sastopama īpaši aizsargājama putnu suga, pat gadījumos, kad teritorijas Ministru kabineta noteikumi nenosaka termiņa ierobežojumu, DAP, izsniedzot atļauju OS organizēšanai, var noteikt aizliegumu organizēt OS, lai nodrošinātu šīs īpaši aizsargājamās putnu sugas ligzdošanu. |

1. **No mēreniem traucējumiem atkarīgi biotopi**

Ir biotopi, kur mērens traucējums (piemēram, nobradāšana) imitē dabiskos nepieciešamos traucējumus (uguns, vējš), un tas ir vēlams – **mežainas piejūras kāpas, atklātu kāpu biotopi, virsāji un sausi zālāji**. Tādā veidā, imitējot nepieciešamos dabiskos traucējumus atbilstošā apjomā, šie biotopi neaizaug un nepārveidojas citos biotopos, tā nodrošinot ar biotopu saistītām tipiskām un retām sugām atbilstošas dzīvotnes.

Pirms OS organizēšanas rekomendējams saņemt sugu un biotopu aizsardzības jomā sertificēta eksperta atzinumu, kurā tiktu izvērtēta OS intensitāte, norises veids un vieta.

OS organizēšana šādās teritorijās ir plānojama sadarbībā ar DAP.

|  |  |
| --- | --- |
|  |  |
|  |  |